AksaraLLM/aksara-bahasa-daerah-v1 huggingface dataset:
Bulan (simbol: )  ento awak astronomi ané mapiteh ngilehin Gumi. Tusing ada satelit alami di Guminé ané lénan tekén Bulan. Bulan ento satelit paling gedé ané ka-5 di tata surya tur satelit paling gedé yén padaang tekén planét ané kailehin. Bulan ento masih satelit paling padet ané ka-2 di tata surya, sasubané Io, satelit Jupitér.

Bulan kawentuk 4,51 milyar tiban ané suba liwat, tusing makelo sasubané Guminé. Manut téori ané paling katerima dinané ené, Bulan kawentuk uli bok muah sisan tabrakan Gumi ajak planét lénan, sagedé Mars, ané maadan Theia.

Pustaka

Cutetan

Bibliografi

Bacaan liyanan 

 The Moon. Discovery 2008. BBC World Service.
 
  (podcast and transcript)

Pranala jaba 

 APOD - Video of lunar drive

Wit kartografi 
 
 Gazetteer of Planetary Nomenclature (USGS) List of feature names.
 
 3D zoomable globes:
 
 
  Maps and panoramas at Apollo landing sites
 Japan Aerospace Exploration Agency (JAXA)  Kaguya (Selene) images

Perangkat observasi 
 
 
  See when the next new crescent moon is visible for any location.

 
Satelit alami
Tata surya
Bulgaria (; ) inggih punika silih tunggil negari ring benoa Éropa. Negari puniki jimbarnyané 110,994 km² miwah akeh kramanyané kirang langkung 7,050,034 diri.

Pustaka

Bulgaria
Buluan inggih punika silih tunggil sarwa woh-wohan. Woh puniki madué kulit mawarna barak tur dagingnyané mawarna putih. Yéning kantun nguda, warnan buluanné mawarna gadang tur durung dados kaajeng, mawinan rasananyané kantun sepet. Rasannyané taler manis. Buah punika akéh kacunduk ring wewidangan Bali sisi Kauh utawi Bali sisi kaja santukan drika tanahnyané nénten bes kering tur aluh mamula taru-taruan sané ngasilang woh. Masan buluan kacihnayang antuk kawéntenan buah manggis sinarengan. Ring aab jagaté mangkin, lianan dados ajengan buluan taler kadadosang lakar rujak. Buluan madué wastan ilmiah inggih punika Nephelium lappaceum L.

Nutrisi

Pustaka
Bulung inggihnyané sarwa taru-taruan sané prasida katemonin ring Pasih. Taru puniki madué makudang-kudang soroh inggih punika bulung kawat, bulung putih, bulung gadang, bulung boni miwah sané lianan. Manut saking warnannyané wénten putih, gadang miwah badeng. Bulung prasida kaangén jangan utawi rujak bulung. Rujak bulung madaging bulung boni utawi bulung kawat, nyuh makihkih, kaicén isén akidik, tur kuah sané malakar aji kuah pindang. Yéning kayun lalah dados kajangkepin antuk tabia barak. Ring wewidangan désa Pupuan, bulung sané sampun karereh raris kajemuh. Risampunné kering kaintuk tur kacampur sareng gula bali laut kalablab. Wus punika kadinginang tur manados jaja bulung sané rasannyané manis. Hargannyané ring peken kirang langkung duang tali rupiah aplastik.

Pustaka

Pranala jaba 
 The Seaweed Site, informasi indik semua aspek rumput laut dan biologi alga laut
 AlgaeBase, database taksonomi, gambar, dan pemanfaatan alga air tawar, laut dan darat yang dapat dicari, termasuk rumput laut.
 SeaweedAfrica, informasi pemanfaatan rumput laut untuk benua Afrika.
 NCBI PubMed Search, memungkinkan untuk mencari studi penelitian kesehatan, termasuk rumput laut
 Fountain of Youth Equals Phorphyra Sp. (It Wouldn't Hurt) - Ulasan dari Science Creative Quarterly

Bulung
Sumber daya hayati
Alga
Alismatales
Bunga Sumpang, Bunga Sumpang pinaka silih tunggil piranti pepayasan sané langgéng olih praginané (seniman) ri tatkala masolah. Bunga sumpange puniki sayuwaktinyané wantah bunga reragragan pragina inucap sané ngawinang sesaluk ipuné lengut.ring sajeroning makarya Bunga Sumpang, para praginané nganggén kalih soroh sekar Miwah asiki soroh don-donan. Sekar sané langgéng nenten ja tios wantah Sekar Jepun Miwah Sekar Merak. Inggiam Don nyané wantah kanggén Don entik Gegirang. Katigang sarana puniki kaiket kadadosang siki antuk benang.

Sakemaon ring aab jagat mangkin sampun akeh prasidha kapanggihin Bunga Sumpang imitasi. Bunga Sumpang puniki kekaryanin antuk serana plastik. Kadol ring toko-toko seni sané ngadol busana sesolahan Bali. Yadiastun Kadi asapunika, kehanan Bunga Sumpang sané kekaryanin antuk Sekar Jepun,Sekar Merak, Miwah gegirang pakibehnyané nenten prasidha kekasorang, semaliha Sekar Sumpang puniki prasidha nguntap taksu pragina sané pacang masolah.

Pustaka

Bunga Sumapang
Désa Bungaya (aksara Bali: ᬩᬸᬗᬬ) inggih puniki silih tunggil désa sané magenah ring Kecamatan Bebandem, Kabupatén Karangasem, Provinsi Bali, Indonésia. Désa Bungaya kakepah dados 15 banjar adat, 2 désa dinas, miwah 17 désa adat sané nyanggra Usaba Dangsil. Désa Bungaya dados silih tunggil désa purwa utawi tua sané wénten ring Bali. Ring désa adat puniki wénten 15 banjar adat sané madaging 15.000 jadma miwah 3.021 kulawarga. Désa Bungaya naenin dados pusat pamerintahan Dalem Waturénggong miwah ring désa puniki dados genah I Gusti Batan Jeruk padem.  Wénten tradisi sané kalaksanayang ring désané punika, sakadi Usaba Dangsil, Usaba Dalem, miwah Usaba Memedi. Wastan Désa Bungaya mawit saking kruna Bung miwah Aya, Bung mawit saking Bong/Wong sané maarti jadma, miwah Aya maarti ageng. Punika mawinan Désa Bungaya kapanggil Nyuh Aya/Nyah Aya, kalanturang dados Bungaya/Bungaya sané maarti keturunan jadma sané agung, wénten taler sané ngabaosang Bungaya punika dados simbul saking kajegégan utawi kalemuhan para anak luh bajangné (daha) sané ngigel rejang drika. Ring pamerintahan I Gusti Ketut Alit Ngurah Bungaya, désa Bungaya punika ngamolihang puncak karahayuanné tur Ida taler ngalaksanayang piodalan désa inggih punika Usaba Dangsil.

Géograpis

Wates Wawidangan 
Wates wawidangan administratip nyané minakadi:

Pamréntahan

Désa Dinas
Mawit administrasi Désa Bungaya kakepah antuk pitu dusun utawi banjar dinas inggih punika:
 Dusun Désa
 Dusun Subagan
 Dusun Timbul
 Dusun Béji
 Dusun Darma Karya
 Dusun Papung
 Dusun Lebah Sari

Désa Adat
Mawit adat ring Désa Bungaya manados genah Désa Pakraman Bungaya, sané kakepah dados limolas banjar adat inggih punika:

 Banjar Désa
 Banjar Kelod
 Banjar Tengah
 Banjar Béji
 Banjar Telaga
 Banjar Dharma Karya
 Banjar Subagan
 Banjar Timbul
 Banjar Papung
 Banjar Dharma Laksana
 Banjar Kecicang Bali
 Banjar Abiansoan
 Banjar Sesana
 Banjar Triwangsa
 Banjar Geria Gunung

Cutetan

Krama 
Krama désa Bungaya mawit warsa 2016 kawéntenang 4.354 lanang taler 4.348 istri mawit sex ratio 100.

Subak 
Subak punika lembaga tradisional para petani ring Bali, manados sistem patoyaan sané maaled petani, pinaka lembaga sané mandiri miwah démokratis. Kawéntenan subak sané sampun nagih amillénnium nganti mangkin, punika ngacihnain pinaka subak satunggal lembaga irigasi tradisional ajég miwah lestari. Subak bangket puniki tatujon utama inucap antuk ngawagi karen ring pangelolaan toya miwah kala matanduran ring bangket. Ring wawidangan Désa Bungaya kawéntenan kalih subak bangket, inggih punika:
 Subak Puseh
 Subak Yéh Sayang

Pustaka

Pranala jaba 
  Situs Resmi Propinsi Bali
  Badan Pusat Statistik Propinsi Bali
  Situs Resmi Kabupatén Karangasem
  Badan Pusat Statistik Kabupatén Karangasem
cutetan: URL dados kauahin/ilang. Yening URL nenten aktip, ngiring kaapus saking lis.

Désa ring Bali
Désa ring Kabupatén Karangasem
Buruan (aksara Bali: ᬩᬸᬭᬸᬯᬦ᭄) inggih punika silih tunggil désa sané wénten ring Kacamatan Blahbatuh, Gianyar, Provinsi Bali, Indonésia.

Pamréntahan

Désa Dinas 
Wawidangan Désa Buruan madué kutus dusun utawi banjar dinas, inggih punika:

 Dusun Buruan
 Dusun Bangun Liman
 Dusun Celuk
 Dusun Getas Kawan
 Dusun Getas Kangin
 Dusun Kutri
 Dusun Ketandang
 Dusun Darma Sanmata

Prabekel désa
Warsa puniki, prabekel désa inggih punika I Ketut Sumarda sané ngingsirang Gusti Ngurah Aryawan sedurungnyané. Bendésa adat mawastan Wayan Nuraga.

Désa Adat 
Mawit adat ring Désa Buruan kakepah antuk kutus désa pakraman, inggih punika:

Désa Pakraman Buruan
 Banjar Buruan
Désa Pakraman Bangun Liman
 Banjar Bangun Liman
Désa Pakraman Celuk
 Banjar Celuk
Désa Pakraman Getas Kawan
 Banjar Getas Kawan
Désa Pakraman Getas Kangin
 Banjar Getas Kangin
Désa Pakraman Kutri
 Banjar Kutri
Désa Pakraman Ketandang
 Banjar Ketandang
Désa Pakraman Darmasanmata
 Banjar Darma Sanmata

Démograpi
Ring warsa 2015, akéh krama ring désa Buruan kirang langkung wénten 6.714 diri, kakepah antuk 3.417 lanang miwah 3.297 istri, taler tingkat sex rasionyané kirang langkung 103.

Pustaka

Pranala jaba
  BPS Kabupatén Gianyar
  Situs Resmi Kabupatén Gianyar
  Situs Resmi Kecamatan Blahbatuh
  Prodeskel Binapemdes Kemendagri 
cutetan: URL dados kauahin/ilang. Yening URL nenten aktip, ngiring kaapus saking lis.

Désa ring Kabupatén Gianyar
Blahbatuh, Gianyar
Buyung inggih punika buron sané alit tur mrasidayang makeber. Buyung madué kampid cénik-cénik dadua. Akeh jadmané maosang buyung punika buron sané maktayang penyakit krana buyung punika menceg ring luhuné nglanturang menceg ring ajenganné.

Pustaka

Buyung
Bébék inggih punika silih tunggil soroh beburon sané mabatis dadua. Bébék silih tunggil soroh unggas. Dedaaran bébéké inggih punika gabah. Panak bébék madan méméri. Bébék madué selaput ring batisné sané kaanggén ngelangi. Paruh bébéké lémpéh sané anggona nyaup dedaaran. Bulu bébék ketahnyané mawarna coklat. Bébék dados kaanggén sanganan. Taluh bébéké dados kaanggén sanganan miwah sarana upacara ring Bali.

Pustaka

Bébék
Béji (basa Indonésia: mata air, pemandian) inggih punika genah masucian Ida Peranda miwah Ida Sasuhunan sané wénten ring Bali. Béji marupa pancuran utawi taman pasiraman. béji nénten ja genah pasiraman umum. Béji wantah kaanggén genah masucian sang sané sampun maraga suci miwah ri kala Ida sasuhunan nglaksanayang pamlastian. Lianan ring pasisi utawi pasih makéh taler ida dané krama Bainé sané malasti ring béji. Wénten taler beji sané magenah nampek ring genah'genah suci sakadi pura.

Nyuciang Ida sesuhunan ring beji wantah kamargiang mangda macihna kemanten nénten sakadi para jana yéning masiram. Ketahnyané krama Baliné mamargi ri kala ngiringang ida sesuhunan.

Pustaka

Béji
Cai Lun inggih punika jadma kapertama sané kasengguh ngripta sarana inggihnyané kertas. Ida meneng ring Tionghoa, Cina. Kacritayang Cai Lun ngaryanin kertas sané ring galahé punika malakar aji kayu murbei. Kayu punika kadadosang bubuh tur marupa kertas sakéwanten durung becik pisan sakadi kertas sané wénten ring jagaté mangkin. Pinaka rasa cihna bhakti ring negara ida ngicénin kertas punika ring Kaisar Han Hedi duk warsa 105 M. Suratan indik lelintihan kertas punika taler wénten ring daging lelintihan Dinasti Han.

Pustaka

Tokoh Cina
Tokoh
Cakra Sudarsana inggih punika manut ring mitologi Hindu marupa sanjata sané malingser krura-kara mawentuk sakadi cakram tur madaging 108 gigi sané kalintang landep ring tepinyané. Sanjata puniki kadruénang olih Déwa Wisnu. Cakra Sudarsana puniki kabakta olih Ida ring tangan Ida sané tengenan ring ungkur, tiosan ring papat tangan Ida sané lianan, sané soang-soang makta Sangkakala (tangan kiwa ring ungkur), Gada (tangan kiwa ring arep), tur Sekar Padma (tangan tengen ring arep). 

Manut ring kitab Purana, Cakra Sudarsana inggih punika sanjata pamralina. Cakra Sudarsana mapasangan sareng Wisnu taler madrué artos tur nyihnayang Déwa Wisnu pinaka déwa sané ngupapira (nyaga) tur sané nruénang swarga miwah daging jagaté ring akasa sinamian.

Pustaka 

Cakra Sudarsana
California inggih punika silih tunggil pradésa (negara bagian) ring sisi kauh Amérika Serikat. Pradésa punika taler madué krama sané pinih akéh ring wewidangan Amérika Serikat. Irika akéh wénten suku sané malianan, punika mawinan California kabaos The Golden State.

Negara wagian ring Amérika Serikat
Karla Camila Cabello Estrabao embas tanggal 3 Maret warsa 1997 inggih punika silih tunggil pagending saking Kuba miwah Amérika Serikat. Ida kasub sangkaning manados sekaa Fifth Harmony sané kawentuk ri tatkala masan kaping kalih The X Factor ring warsa 2012. Salanturnyané Camila makarya gending praragan nénten masekaa malih sareng Fifth Harmony. Pinih rihin ida magending sareng Shawn Mendes mamurda "I Know What You Did Last Summer" miwah sareng Machiné Gun Kelly sané mamurda "Bad Things" tur ngamolihang jayanti kaping pat ring Billboard Hot 100 ring Amérika Serikat. Camila Cabello ngawi gending sané mamurda "Crying In The Club" ring sasih Désember warsa 2016. Pupulan gendingnyané sané mamurda Camila (2018) ngamolihang jayanti kapertama ring Billboard 200 antuk gending utamannyané sané mamurda "Havana" tur prasida kasub ring akéh negara rumasuk ring Britania Raya miwah Amérika Serikat. Gending lianan sané mamurda "Never Be The Same" taler ngamolihang jayanti ring tangga pagendingan ring makudang-kudang negara.

Kahuripannyané 
Cabello embas ring Cojimar, Havana Timur, Kuba putri saking Sinuhe Estrabao miwah Alejandro Cabello. Ajinnyané saking Meksiko nanging sué meneng ring Kuba. Ida madué ari asiki mawasta Sofia. Kahuripan sané kapurwa, Cabello sareng kulawarganyané nénten madué paumahan sané tetep tur prasida meneng ring Miami, Florida, Amérika Serikat ring warsa limang tiban. Cabello ngamolihang kewarganegaraan Amérika Serikat ring warsa 2008. Ida ngranjing ring Miami Palmetto High Scool nanging nénten prasida puput ring kelas sia warsa 2012-2013 mawinan jagi nglanturang geginanyané manados pagending.

C
Campuhan inggih punika genah matemuné toya tukad sareng toya segara. Campuhan mawit saking kruna campuh sané artosnyané masikian. Campuhan kabaos pinaka genah makakalih pamargin punika masikian. Campuhan ketah kanggén genah malukat olih para jana hindu Baliné utaminyané sang sané ngamargiang upacara mabayuh. Yéning wénten krama Bali sané mabayuh ketah nganggén toya campuhan manut ring wacakan oton.

Makéh krama Bali sané ngrereh toya campuhan. Punika mawinan campuhan pinaka silih tunggil genah sané kasuciang tur kaanggén genah malukat utawi masiram. Campuhan pinaka genah pinih untat matemunyané toya tukad sareng toya segara.

Pustaka

Genah Toya
Canang inggih punika sarana sané mabuat pisan majeng ring krama umat Hindu ring Bali. Wénten makudang-kudang soroh canang inggihnyané canang bunter, canang don, canang sari, miwah canang sodan. Canang madasar antuk ceper utawi don sané matékor.

Ritatkala makarya canang, kapertama patut kadagingin antuk baas, biu matah, tebu, miwah porosan. Canang taler kadagingin antuk sekar sakadi pacah, gemitir, kembang seribu, jepun, kembang kertas, sandat, tunjung, cempaka miwah sané lianan. Ritatkala nanding canang, sekar sané mawarna putih kagenahang ring sisi kangin, sekar sané mawarna kuning kagenahang ring sisi kauh, sekar sané mawarna badeng utawi ungu kagenahang ring sisi kaja, miwah sekar sané mawarna barak kagenahang ring sisi kelod.

Sekarkembang seribu ketahnyané kagenahang ring sisi kaja utawi sisi kelod. Baduur sekaré punika kagenahang kembang rampé sané malakar aji don pandan masirsir. Jangkepnyané kasarengin antuk uras miwah lengis miik. Canang dados katumbas ring peken utawi warung-warung yéning nénten wénten galah antuk ngaryanin canangé punika.

Pustaka 

Canang
Candi Borobudur  inggih punika silih tunggil candi sané magenah ring kabupatén Magelang, Propinsi Jawa Tengah. Candi puniki satmaka silih tunggil Candi Budha sané pinih ageng ring jagat guminé. Candi Borobudur kakaryanin antuk jadma sané nganut ajah-ajahan Buddha Mahayana kirang langkung duk warsa 800 Masehi miwah kaadegang olih raja Samaratungga (wangsa Syailendra).. Wangunan puniki kakepah dados tatiga inggih punika: Kamadhatu, Rupadhatu, miwah Arupadhatu. Candi puniki nyihnayang indik dasa tincapan Bodhisattva sané patut kamargiang guna ngrereh kautamayan agama Budhané. Nyabran warsa ring rahina suci Waisak, makasami umat Budha saking jagat guminé mapupul ring Candi Borubudur antuk nyanggra rahina punika.

Galeri

Saking aab ka aab

Relief

BWCF 

Saking warsa 2012, kawasan Candi Borobudur kadadosang silih tunggil genah penyelenggaraan perhelatan skala internasional, Borobudur Writers and Cultural Festival sane kahadirang olih seniman miwah budayawan.

Pustaka

Borobudur
Candi Ceto inggih punika silih tunggil candi Hindu sané kawangun ring pantaraning aab jagat Majapahit (abad 15 M). Candi Ceto magenah ring Dusun Ceto, Désa Gumeng, Kecamatan Jenawi, Kabupatén Karanganyar. Candi puniki kaanggén genah ngaturang puja miwah tapa olih krama ring wawidangan drika miwah krama Hindu sané jagi nangkil. Candi puniki magenah ring léréng Gunung Lawu, punika mawinan candi puniki madué panorama kebun téh Kemuning sané ngulangunin.

Pustaka

Candi Hindu
Candi ring Jawa Tengah
Cagar budaya nasional
Situs cagar budaya ring Indonésia
Cagar budaya Indonésia ring Jawa Tengah
Jenawi, Karanganyar
Candi Dasa inggih punika kota ring pasisi kangin Bali sané magenah ring tepi laguna toya sané tawar. Kota punika kadadosang genah para wisatawanné marérén tur dados objék wisata pasih sané kasub pateh tekén Kuta tur Nusa Dua. Wénten kuil nampek ring lagunané, tur wénten patung déwi kesuburan Hariti sané kaiderin olih anak cerik. Wénten akéh sané maosang wénten désa bendéga sané kawangun irika ring abad 12. Sadurung genahé punika kawastanin Candi Dasa, genah punika kawastanin Teluk Kehen utawi Cilidasa. Cilidasa maarti dasa anak cerik , akéh anak Bali sané durung madué pianak, ngaturang bhakti irika. Candi Dasa marupa genah antuk snorkling tur menyelam.

Nyilem
Candidasa genah becik anggén "snorkeling" miwah nyilem. Kawéntenan tigang gili nampek pasisi irika sekadi: Gili Tepékong, Gili Mimpang miwah - akedik luwih ngaler nganginang -, Gili Biaha. Katiga nyané minawarin panyileman sané becik, kautama antuk panyilem sané sampun wikan.

Pustaka

Dasa
Cangak inggih punika silih tunggil soroh beburon. Cangak inggih punika kedis sané mabatis dadua lanjar-lanjar. Bulun cangaké mawarna putih tur madué paruh sané lanjar mawarna kuning. Cangak basa Indonésiané inggih punika Burung Bangau. Cangak madué kampid dadua sané anggona makeber. Dedaaran cangaké inggih punika bé.

Pustaka 

Cangak
Paksi
Capung inggih punika silih tunggil beburon. Capung madué kampid sané kaanggén makeber. Capung makéh wénten ring carik, teba utawi tanah sané jimbar, capung demen makeber ngindang di carike. Amah-amahan capungé inggih punika don-donan. Panak capung madan blauk. Capung mawarna gadang, barak, kuning miwah sané lianan. Wénten capung sané alit, kawastanin capung jaum, sapunika soroh ipun mabinayan sareng capung puniki.

Pustaka 

Capung
Gumatat gumitit
Carik inggih punika genah antuk anaké sané mamula padi utawi entik-entikan palawija sakadi jagung, séla, kedelé, miwah sané tiosan. Carik malakar aji tanah sané linggah utawi jimbar tur katanemin padi utawi palawija. Carik ketahnyané matumpuk tumpuk sané mawasta terasering, terasering punika maguna apang tanahé nénten embid utawi longsor. Ring cariké wénten sistem pengairan sané mawasta Subak tur kamanggala olih Pakaséh. Pakaséh puniki sané ngurusang indik pembagian yéh ring carik, nika mawinan makasami cariké polih yéh tur nénten nyat. Ring aab jagaté mangkin, akéh carik sané kaadep tur kagentosin antuk beton utawi wangunan-wangunan sané ageng. Nika mawinan carik ring Bali mangkin sayan abedik minakadi ring kota-kota ageng. Carik punika akéh kawigunannyané, carik kaanggén olih para petani antuk nanem entik-entikan, selanturnyané kaadol ring pasar. Carik taler ngranayang jagaté tis krana akéh oksigén sané kamedalang. Carik taler dados genah sané kaanggén maumah olih buron-buron sané genahnyané ring cariké sakadi balang, kakul, kedis cetrung, lindung, tur capung.

Suratan 

Genah
Carl Sagan (Carl Edward Sagan: 1934-1996) inggih punika ahli fisika, panyurat, tur agrawakya sains populer saking Amérika Serikat. Ida embas ring Brooklyn, New York, 9 November warsa 1934.

Karya
Makudang-kudang buku sané sampun kasurat olih ida, sané sampun subaga sakadi: 
 The Demon-Haunted World
 The Dragons of Eden
 Broca's Brain
 Pale Blue Dot.

Pustaka
Caru (aksara Bali: ᬘᬭᬸ) inggih punika pah-pahan saking upacara agama Hindu sané pinaka pahan saking upacara Bhuta Yadnya. Upacara caru punika kalaksanayang majeng ring para Bhutakala miwah sarwa prani. Caru mawit saking Basa Sansekerta car sané maarti jegeg, luwih, becik, trepti, yéning rereh saking basa jawa kuna utawi kawi caru maartos ngaturang (beburon). Caru kabaosang pinaka upaya ngemit kasukertan jagat sané mapaiketan sareng sarwa bhuta antuk ngaturang beburon. Nganggén beburon miwah sarwa tumuwuh pinaka sarana upacara yadnya munggah ring Manawa Dharmasastra V.40: Sarwa tumuwuh miwah beburon sané kaanggén upacara yadnya punika pacang nincapang pamargin buron miwah sarwa tumuwuh punika ri kala numitis malih. Manusané ngicén pamargi ring para beburon miwah tumuwuhé mangda ngamolihang phala sané utama. Sakadi sané mungguh ring Manawa Dharma Sastra V.39-40 puniki:

Yajnártham paúvah srstáh
svam eva sayambhuvá
yajno'sya bhutyai srvasya

artosnyané:
Svayambhu ngwetuang beburon mangda tetujonnyané mamargi, punika sampun kaatur mangda kahanan ring bhuwanané sayan becik, punika mawinan nyamléh beboruon anggén upacara nénten ja maarti nyamleh sakadi arti lumrah kemantén.

Pustaka

Bhuta yadnya
Castel del Monte inggih punika wangunan sané kaadegang olih Kaisar Frederick II saking Romawi ring abad ka-13. Wangunan oktagonal punika madué budaya sané unik, mawinan mawit saking budaya Éropa Kangin miwah Islam sané kadadosang asiki. Wangunan punika taler kawastanin "Mahkota Emas saking ajeng Bukit". Castel del Monte kadaftarang ring warsa 1996 tur kadadosang silih tunggil Warisan Budaya ring jagaté.

Pustaka 

Kastil
Wangunan ring Éropa
Ceking Terrace (utawi Tegalan Ceking) inggih punika silih tunggil genah wisata sané wénten ring désa Tegallalang, Gianyar, Bali. Ceking Terrace ngicénin kahanan palemahan sané luih, carik sané kasusun luih maundag-undag ring abingé. Satunggil rahina, genahé punika setata karauhin antuk wisatawan, wénten wisatawan lokal wiadin wisatawan dura negara sanè moto sekancan napi sané kakantenang irika sangkaning meled nyantenang kaluihan abingé irika. Sangkaning akehnyané wisatawan sané rauh irika, ngawinang krama raris makarya makudang-kudang sarana sané kabuatang sekadi restauran, cafe, toko souvenir khas Bali wiadin sarana panegep sané tiosan sekadi ayunan miwah masepédan ring luhur.

Pustaka

Ceking
Cekuh (Kaempferia galanga) inggih punika sarwa entik-entikan sané tumbuh ring tanahé miwah kaanggén sarana ubad. Cekuh sarupa sareng jae tur kunyit, mawarna soklat tur mabo jaen. Cekuh makeh kawigunanyane minakadi pinaka tamba sakadi loloh miwah dados bahan basa sakadi makarya basa genep. Pah-pahan tetanduran puniki taler prasida kaadol pah-pahannyane sané kabaos rizomanyane. Cekuh lianan ring dados loloh, prasida kaanggén bahan kosmetik, campuran saus roko ring industri roko kretek, miwah fitofarmaka.

Ceciren Morfologi 
Cekuh madué katik sané agengnyane kirang langkung 20 cm miwah donnyane mawarna gadang. Donnyane tunggal miwah ring pinggir donnyane mawarna barak masawang soklat. Wentuk don cekuh jimbar miwah agak bunter, madué panjang kirang langkung 7–15 cm, jimbarne 2–8 cm. Don cekuh ring bagian duurnyane nenten madaging bulu alus, sakewanten ring don beténnyane madué bulu alus.

Bungan cekuh mawarna putih miwah mambu miik. Yening rereh saking rupannyane, bungan cekuh madué petang besik mahkota daun, ring tangkainyane wénten don cerik sané panjangnyane kirang langkung  2 ngantos 3 cm. Bungan cekuh rumasuk bunga majemuk sané sampurna madaging bunga jantan, bunga betina, mahkota miwah kelopak bunga sané   magenah masikian. Katah bunga a ijeng lelima ngantos dasa bunga.

Makasami tetanduran cekuh madaging minyak atsiri. Kawéntenan minyak atsirinyane 2,4%-3,9%,taler wénten cinnamal, aldehide, asam motil pcumarik, etil ester miwah pentadekan.

Pustaka

Pranala jaba 
  Lesser galangal
  Lesser Galangal

Bebungkilan
Celedu inggih punika silih tunggil buron sané madué racun. Ring basa Indonésia buron niki kabaos Kalajengking. Wénten taler anak sané ngabaosang buronné puniki Teledu. Buron puniki mawarna selem, wénten sané alit, wénten taler sané ageng. Ring ikutné sané lanying punika ketahnyané misi bisa sané mrasidayang nyakitin anak sané ngusak-asik buronné puniki. Yéning kena bisané punika, nika mawinan sungkan. Ketahnyané celedu magenah ring batu-batuné utawi ring bolong-bolong tembok umahé.

Taksonomi 
 Superfamilia Pseudochactoidea
 Familia Pseudochactidae
 Superfamilia Buthoidea
 Familia Buthidae
 Familia Microcharmidae
 Superfamilia Chaeriloidea
 Familia Chaerilidae
 Superfamilia Chactoidea
 Familia Chactidae
 Familia Euscorpiidae
 Familia Superstitioniidae
 Familia Vaejovidae
 Superfamilia Iuroidea
 Familia Caraboctonidae
 Familia Iuridae
 Superfamilia Scorpionoidea
 Familia Bothriuridae
 Familia Hemiscorpiidae
 Familia Protoischnuridae (punah)
 Familia Scorpionidae

Pustaka

Cingak masih 
 Teledu
 Nepidae, serangga sané kasub dados maaran "celedu yeh" utawi "celedu segara"
 Palaeophonus
 Paraisobuthus
 Daftar kalajenking Australia

Pranala jaba 

 - Sahara Desert wildlife information
 The Scorpion Files- Most comprehensive onliné resource of scorpion information
 Arachnodata; Information & Consulting Agency for scorpions and arachnids
 EUSCORPIUS, the online research journal of scorpiology — has many important scorpion links
 List of the LD50 value for the venom of various species of scorpion 
 Pepe the two-tailed scorpion

Arachnida
Scorpiones
Buron
Celepuk (utawi Clepuk) (ring basa Indonèsia ketah kabaosang burung hantu) inggih punika silih tunggil soroh beburon kedis sané mangkin taler wantah pinaka beburon sanè ngalih amah ri kala wengi. yéning dumun, arang pisan krama Bali miara beburonè puniki, nanging sanè mangkin sayan akèh kapiara olih krama, napi malih kantos wénten budidaya ipun. Sekadi sanè kapanggihin ring Désa Timpag kabupatén Tabanan. Celepuk akeh kawigunanipun majeng petani. Paksiné puniki prasida nambakin kawèntenan merana ring carikè saantukan tatedaan ipun wantah bikul.

Clepuk madué adan sané lianan inggih punika Tuu-tuu. Clepuk madué kampid kalih sané kanggén makeber. Amah-amah clepuké inggih punika daging utawi bé. Clepuk punika beburon nocturnal utawi beburon sané aktif ri tatkala wengi, ri tatkala semeng clepuké pules. Clepuk seneng meneng ring punyan-punyan kayuné. Bulun clepuké mawarna abu-abu tur madué panyingakan sané ageng. Clepuk madué rupa sané serem sakadi hantu, punika mawinan kaadanin Burung Hantu. Clepuk mrasidayang ngitehin sirahné 180 derajat ka pungkur.

Pustaka 

Buron
Ceroring inggih punika silih tunggil woh-wohan ring Bali. Woh puniki marupa bunter tur mawarna kuning yéning sampun nasak, mawarna gadang yéning durung nasak. Daging wohan punika rupannyané sakadi woh manggis, nanging yéning woh manggis dagingnyané mawarna putih, buah ceroring puniki nénten mawarna utawi ening. Woh puniki rasannyané manis pisan, tur bijinnyané dados kaajeng.

Pustaka

Pranala jaba 

  Deskripsi ring Kehati
  Fruits of Warm Climates: Langsat
  ICRAF: Lansium domesticum 
  Famous Tropical Fruit: Duku

Woh-wohan
Cerpén inggih punika satua cutet sané marupa prosa. Cerpén punika cutetan tekén sastra sané lianan sakadi novél utawi novélla. Karya sastra puniki madasar antuk téknik-téknik sastra minakadi tokoh, plot, téma miwah basa. Cerpén wénten kapertama saking tradisi liwat omongan (tradisi lisan) sané ngamedalang carita-carita sané kasub sakadi Odyssey sané kakaryanin olih Homer. Carita-carita kuno punika kacritayang marupa puisi sané mawirama. Wentuk kuno cerpén sané lianan inggih punika anekdot. Anékdot punika maguna antuk perumpamaan, carita cutet sané madaging antuk piteket utawi tetujon.

Carita cutet utawi cerpén puniki ngemusatang carita antuk abesik manten kajadiannyané tur nganggén galah sané akidikan saking novél. Unsur intrinsik sané ngawangun cerpén puniki minakadi:

 Téma inggih punika topik utawi daging utama sané kaanggén dasar antuk ngaryanin karya sastra cerpén punika
 Latar inggih punika wéénten latar genah, latar galah tur latar suasana sané kaanggén ngidupang carita apang sang sané maca punika resep antuk carita sané wénten ring cerpén punika
 Alur inggih punika urutan utawi kejadian-kejadian sané wénten ring carita cerpénné, alur kakepah dados tiga inggih punika alur maju, alur mundur, miwah alur campuran
 Perwatakan inggih punika sifat sakadi becik utawi jelé tokoh utawi anak sané kacritayang ring cerpénné
 Tokoh inggih punika sang sané kabaosang utawi kacritayang ring daging cerpén.

Pustaka

Cingak masih 
 Sastra

Pustaka liyanan

Pranala jaba 
  Free Stories Center, situs untuk cerita pendek dan upaya menerbitkannya

Sastra
Cesária Évora (kaucapang [sɨˈzaɾiɐ ˈɛvuɾɐ], embas ring tanggal 27 Agustus warsa 1941, séda duk 17 Désémber  warsa 2011) inggih punika pagending saking Tanjung Gadang, kasub ring sajebag jagat, kasengguh taler pinaka "Ratu Morna" utawi "Diva Tanpa Sepatu".

Ring warsa 1960-an ida ngawitin magending ring kapal-kapal pesiar Portugis ring Mindélo miwah ring radio lokal. Ring warsa 1985, ida wawu kaundang olih pagending Tanjung Gadang Bana antuk magending ring Portugis. Irika ida kauningin sareng José da Silva, produser raris kanikain ngaryanin album ring Paris.

Cesária Évora magending "Ausência", gending sané kakaryanin olih Goran Bregovic, pamusisi saking Bosnia. Gendingé punika kaanggén ring film Underground (warsa 1995) olih Emir Kusturica, sané salanturnyané dados kasub pisan.

Évora wawu kasub ring makasami jagaté duk warsa 1988, sasampun ngwedarang albumnyané sané kapertama, mamurda La Diva Aux Pieds Nus. Sadurungé punika ida makarya LPné sané kaping pertama, mamurda "Cesária" ring warsa 1987. Salanturnyané, albumnyané sané mamurda Miss Perfumado ring warsa 1992 kaadol langkungan saking 300.000 kaset ring jagat. Silih sinunggil gendingné sané pinih kasub mamurda "Sodade" ngranjing album punika.

Ring 1997 Cesária Évora ngamolihang jayanti KORA All African Music Awards ring tigang soroh: "Best Artist of West Africa", "Best Album" miwah "Merit of the Jury". Ring 2003, albumnyané mamurda Voz d'Amor ngamolihang piagam Grammy.

Pustaka 

Cesária Évora
Chad inggih punika silih tunggil negari ring benoa Afrika. Negari puniki jimbarnyané 1,284,000 km² miwah akeh kramanyané kirang langkung 11,039,873 diri.

Pustaka

Negara ring Afrika
Afrika
Chairil Anwar (26 Juli 1922 - 28 April 1949) inggih punika pangawi Indonésia miwah silih tunggil kraman soroh pangawi Angkatan 1945. Ida naenon ngagurit kirang-langkung 96 guritan.

Anwar embas miwah duur ring Médan, Sumatra Utara, raris ngihid ka Batavia sareng ibunné duk 1940. Ring Batavia Anwar ngawit masuwitra sareng pangawi lokal. Anwar mangawi guritanné sané kapertama ring 1942 miwah ngraris nyurat, sakéwanten hasil karyané kadang kasensor olih panjajah Jepang. Ida urip cara nénten lumrah miwah nyurat akéh, sarahina indik séda. Anwar séda ring Jakarta santukan penyungkan sané nénten kauningin. Karya ida sané ketah ring kramané inggih punika puisi sané mamurda "Aku".

Pustaka

Tokoh Indonésia
Pangawi Indonésia
Charlie Chaplin  () inggih punika pangawi pilem, miwah aktor bebaudan ring Inggris. Charlie Chaplin sané madié wasta sujati inggihnyané Sir Charles Spencer Charlie Chaplin embas ring tanggal 16 April warsa 1889 tur padem ring tanggal 25 Désémber warsa 1977, ri tatkala ida mayusa 88 warsa. Ida kasub ri tatkala zaman pilem bisu tur ida kadadosang cihna ring industri pilem.

Ring warsa 1919, Chaplin masawitra ngadegang perusahaan distribusi United Artist sané kalaksanayang olih Ida. Pilem pertama sané kamedalang inggih punika ring warsa 1921 sané mamurda The Kid, salanturnyané ida taler ngamedalang pilem ring warsa 1923 mamurda A Woman of Paris, ring warsa 1925 mamurda The Gold Rush, miwah ring warsa 1928 mamurda The Circus.

Pustaka 

C
Chuka Umunna (lekad ring London, 17 Oktober 1978) ento politikus Inggris.

Pustaka

Chuka Umunna
Chulalongkorn utawi Raja Rama V (20 Séptémber 1853 – 23 October 1910) inggih punika raja Siam saking warsa 1868 ngantos warsa 1910. Ida mapuspata Phra Bat Somdet Phra Paramin Maha Chulalongkorn Phra Chula Chom Klao Chao Yu Hua (Basa Thai: พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว). Rikala ida kantun nitah, rakyat Siam nyambatang ida pinaka Phra Phuttha Chao Luang (พระพุทธเจ้าหลวง, artinyané Raja Buda). Chulalongkorn kasub mawinan ida ngamodérnisasiang Siam, makarya réformasi pamarintah miwah makasami krama, miwah ngicénin tanah ring Inggris miwah Prancis. Rikala masa punika Siam ajerih ring impérialisme miwah kolonialisme Kulon, sakéwanten Chulalongkorn polih nylametang krajannyané. Makasami réformasinnyanné matatujon nylametang Siam saking kolonialisme Kulon. Punika mawinan Chulalongkorn kasub taler pinaka Phra Piya Maharat (พระปิยมหาราช, Raja Agung Sané Kasayangin).

Pustaka 

Chulalongkorn
Ciciplukan utawi Kopok-kopok inggih punika silih tunggil punya sané mentik ring wewidangan carik. Ciciplukan puniki madon bunter sakadi taluh miwah mamuncuk lanying. Ciciplukan madué bunga sané maciri nunggal, madué asiki putik sané mawarna putih tur madué mahkota sané dawa tur mawarna kuning. Ciciplukan madué buah sané mawentuk bunter, pengaput buah sané mawarna gadang miwah kuning. Ring tengahing buah Ciciplukan puniki madaging wiji sané alit-alit mawentuk lempeh tur mawarna kuning. Punya Ciciplukan punika madué akah tunggang tur mawarna putih. Buah Ciciplukan puniki madué kawigunan anggén nambanin sungkan untu, bisul miwah méncrét. Woh ciciplukan punika, ring don miwah akahnyané madaging saponin miwah flavonoida miwah donnyané madaging polifenol.

Pustaka 

Ciciplukan
Cinderélla inggih punika carita dongeng saking susastra tradisional sané akéh madué vérsi ring sakancan negara. Sané pinih rihin kakawitin ring Cina duk 860. Kasurat ring The Miscellaneous Record of Yu Yang buku sané sampun kawedar duk masa dinasti Tang. Vérsi sané pinih kasub katulis olih Charles Perraault jadma Prancis duk warsa 1697 manut saking satua sané kapicayang olih Giambattista Balise ring warsa 1634. Kalanturang antuk rupannyané kadadosang film olih Walt Disney Production. Cinderélla nyritayang indik anak isteri sané sampun katinggalin olih biangnyané lantar Ajinnyané masakapan malih. Nanging biang anyar sareng sametonnyané nénten seng ring Cinderélla. Ritatkala sampun bajang, Cinderélla matemu sareng anak lanang sané bagus mawinan ida manados tamiu undangan tur sepatuné ical drika. Pamuputné anak lanang punika prasida kacunduk malih sareng Cinderélla pinaka anak isteri sané prasida nganggén sepatuné. Punika mawinan Cinderélla miwah anak lanang punika prasida makaronan.

Pustaka
Cino inggih punika silih tunggil negara sané pinih jimbar ring Asia. Negara Cino punika madué panjak sané pinih akéh ring jagat.

Pustaka

Lis Pustaka 

 Farah, Paolo (2006). "Five Years of China's WTO Membership: EU and US Perspectives on China's Compliance with Transparency Commitments and the Transitional Review Mechanism". Legal Issues of Economic Integration. Kluwer Law International. Volume 33, Number 3. pp. 263–304. Abstract.
 Heilig, Gerhard K. (2006/2007). China Bibliography – Online . China-Profile.com.
 Jacques, Martin (2009).When China Rules the World: The End of the Western World and the Birth of a New Global Order. Penguin Books. Rev. ed. (28 August 2012). 
 Jaffe, Amy Myers, "Green Giant: Renewable Energy and Chinese Power", Foreign Affairs, vol. 97, no. 2 (March / April 2018), pp. 83–93.
 Johnson, Ian, "What Holds China Together?", The New York Review of Books, vol. LXVI, no. 14 (26 Séptémber 2019), pp. 14, 16, 18. "The Manchus... had [in 1644] conquered the last ethnic Chinese empire, the Ming [and established Imperial China's last dynasty, the Qing]... The Manchus expanded the empire's borders northward to include all of Mongolia, and westward to Tibet and Xinjiang." [p. 16.] "China's rulers have no faith that anything but force can keep this sprawling country intact." [p. 18.]
 
 
 
 
 

 
Negara
Negara ring Asia Kangin
Sid Méier's Civilization V wantah palalianan strategi magilir kakaryan Firaxis Games. Palalianan punika kalumbar antuk Microsoft Windows ring Séptémber warsa 2010, antuk OS X ring 23 Nopember warsa 2010, miwah antuk Linux ring 10 Juni warsa 2014.

Ring palalian Civilization V punika prasida nuntun peradaban saking masa prasejarah ngantus nagata. Palalianan punika polih kalih expansion pack, sané kapartama Civilization V: Gods & Kings kalumbar 19 Juni 2012. Expansion pack sané kaping kalih Civilization V: Brave New World kalumbar 15 Maret 2013.

Bangsa

Cacakan Bangsa ring Civilization V

Cacakan bangsa sané dados kaunduh

Pustaka

Vidheo gim warsa 2010
Clagi utawi Celagi inggih punika silih tunggil soroh woh-wohan. Clagi rasannyané masem. Warnan daging claginé coklat tur misi wiji ring tengahnyané. Clagi sané sampun wayah, kulitnyané mawarna coklat. Clagi sané kari nguda, kulitnyané mawarna gadang. Clagi dados kaajeng ri tatkala sampun wayah. Tiosan punika clagi dados kaanggén ajeng-ajengan minakadi basa lakar rujak, manisan, permén, miwah sané lianan.

Pustaka

Pranala jaba 
  BHL: Tamarindus indica, L. @ K. Heyne. De Nuttige Planten van Ned. Indie, II: 232 (1916)
  E-Prosea: Tamarindus indica L. 
  Julia F. Morton. ''Fruits of Warm Climates: Tamarind''
  Plant Cultures: History and botany of tamarind 
  California Rare Fruit Growers: Tamarind Fruit Facts 
  FDA Import Alert: Tamarind (11/29/06)
  Refusal Actions by FDA as Recorded in OASIS

Woh-wohan
Punya
Punyan kayu
Rempah-rempah
Coklat (Theobroma cacao) inggih punika silih tunggil soroh entikan sané madué akah tunggal. Wiji coklat punika mawiguna kaanggén tamba antuk ngicalang sirah sané sungkan. Coklat ketahnyané kaanggén sanganan. Wiji coklat madaging alkaloida, saponin, flavonida, miwah tanin.

Pustaka

Coklat
Cokorda Sawitri utawi Cok Sawitri () inggih punika seniman saking Sidemen, Karangasem, Bali.

Sasuratan 
Ida kasub madué kréativitas sané becik. Ida kasub makarya puisi-puisi, satua cutet, drama, miwah novél, sané makasami kaangkat saking gender miwah spiritual sané kaanggén téma ring karyan idané. Tiosan punika, Cokorda Sawitri makarya téater, sakadi:
 Rahim (1991)
 Pembelaan Dirah (1996)
 Puisi Ni Garu (1997)
 Permainan Gelap Terang (1997)
 Monolog Pembelaan Dirah (1997)
 Hanya Angin Hanya Waktu (1998)
 Puitika Melamar Tuhan (2001)
 Anjing Perempuanku (2003)
 Aku Bukan Perempuan Lagi (2004)
 Jandi dari Jirah (Novel, 2007)
 Sutasoma (Novel, 2009)
 Tantri, Perempuan yang Bercerita (2011)
 Sitayana (Novel, 2009)
 Trilogi Jirah, Janda Dai Jirah, Manggal Kalki, Si Raung.

Pustaka 

Pangawi Bali
Jadma sané kantun maurip
Colok malakar aji kayu sané medué kawigunan antuk mesuang api. Api punika medué kawigunan anggén nunjel napiké sané patut katunjel.

Pustaka
Cosmos utawi Kosmos inggih punika silih tunggil pustaka sané kasurat olih Carl Sagan. Buku puniki polih best seller ring warsa 1980.

Pustaka

Pustaka
, tasih dados kasub maaran Shin Chan, inggih punika silih tunggil séri manga Jepang sané kasurat miwah kailustrasiang olih Yoshito Usui. Séri punika nyaritayang indik pajalan anak alit lanang sané mayusa limang warsa, mawasta Shinnosuke "Shin" Nohara kasarengin antuk reramannyané, rainyanné, konyong, miwah para sawitrané, tur kacritayang magenah ring Kasukabé, Préféktur Saitama. Crayon Shin-chan pinih kapertama kamedalang ring warsa 1990 ring majalah Jepang sané mamurda Weekly Manga Action sané kamedalang olih Futabasha. Sangkaning Yoshito Usui padem, manga sayukti sané pinih untat kawedar ring tanggal 11 Séptémber warsa 2009. Manga salanturnyané kakawitin ring warsa 2010 olih para anggota Usui, sané kabaosang New Crayon Shin-chan. Animasi punika sampun nglimbak ngantos ring 46 negara, 970 episode, miwah 26 film durasi sané lantang. Crayon Shin-chan dados animasi sané pinih lais nomer 24 ring jagaté tur lebih saking 100 juta manganyané sané sampun kaadol ring makasami jagaté.

Pustaka 

Crayon Shin-chan
 
Manga 1990
Manga 2010
Seri anime 1992
Seri anime yang didasarkan dari manga
Manga yang diadaptasi menjadi film
Anime dan manga komedi
Anime dan manga potongan kehidupan
Program orisinal TV Asahi
Asia Television Limited
Bandai Visual
Funimation
Jetix
Judul buku CMX
Judul buku ComicsOne
Manga Futabasha
Manga seinen
Shin-Ei Animation
Yogyakarta (aksara Bali: ᬬᭀᬕᬓᬃᬢ) inggih punika silih tunggil propinsi ring Indonésia. Propinsi puniki maibukota ring Kota Yogyakarta. Propinsi puniki jimbarnyané 46 km2. Akéh kramanyané kirang langkung 3.457.491 diri.

Pamréntahan

Gubernur Yogyakarta

Déwan Perwakilan

Kabupatén miwah kota

Kapanewon, kemantren, kalurahan miwah kelurahan

Kesehatan

Rumah sakit

Seni miwah Budaya

Pustaka

Cutetan

Pranala jaba 
  Situs Resmi Pamréntahan Propinsi Daérah Istiméwa Yogyakarta
  Badan Pusat Statistik Propinsi Daérah Istiméwa Yogyakarta
cutetan: URL ring galahe mangkin dados mauah utawi ilang. Yéning URL nénten aktip, ngiring usapin saking lis.

Yogyakarta
Daérah Khusus Ibukota Jakarta (aksara Bali: ᬤᬳᬾᬭᬄᬔᬸᬲᬸᬲᬇᬩᬸᬓᭀᬢᬚᬓᬃᬢ) utawi kasengguh DKI Jakarta utawi tuah Jakarta, inggih punika ibu kota negara miwah kota sané pilih jimbar ring Indonésia. Jakarta magenah ring pasisi kauh jawi. Jakarta jimbarnyané 661,52 km² akéh kramannyané kirang langkung 9.607.787 diri

Pamréntahan

Gubernur Jakarta

Déwan Perwakilan

Kabupatén miwah kota

Kesehatan

Rumah sakit

Seni miwah Budaya

Pustaka

Catetan

Pranala jaba 

 
Propinsi ring Indonésia
Dalai Lama (basa Tibét: ཏཱ་ལའི་བླ་མ་, kaucapang ['ta:lε: 'lama]) inggih punika puspata sané kaaturang olih rakyat Tibét ring murdaning aluran agama Tibét sané kasengguh pinaka Gelug utawi "Topi Kuning". Aluran punika inggih aluran sané pinih anyar saking masami aluran agama Buda Tibét sané kantun klasik. Dalai Lama sané ka-14 ngantos rahinané mangkin mawasta Tenzin Gyatso.

Pustaka
Dalai Lama ka-14 (wastan agamawi sané jangkep Jetsun Jamphel Ngawang Lobsang Yeshe Tenzin Gyatso, lumrahné kacendekang dados Tenzin Gyatso, embas  pinaka Lhamo Thondup ring tanggal 6 Juli 1935) inggih punika Dalai Lama sané mangkin. Idané karesmiang pinaka Dalai Lama ring tanggal 22 Fébruari 1940. Sasampun panjajahan Tibét olih Cino, idané rarud ka India miwah idané meneng drika ngantos rahinané mangkin.

Pustaka
Dalem Baturenggong, alias Waturenggong utawi Enggong inggih punika Raja Bali sané kasengguh nitah ring tengah abad ka-16, ri tatkala masa jaya Krajan Gélgél. Ring jeroning babad Bali ida kadadosang cihna raja sané ririh miwah dados conto majeng ring raja-raja sané lianan.

Masa nitahné 
Kaweruhan indik Dalem Baturenggong wénten saking sumber sané kasurat sasampun Ida séda. Ring suratan agama Usana Bali miwah Rajapurana Besakih, ida kabaosang pinaka Enggong. Langkung akéh sasuratan indik ida wénten ring Babad Dalem sané kasurat ring abad ka-18. Manut babad punika ida pinaka putra saking Dalem Ketut, raja Gélgél sané kapertama, sané nitah ri tatkala Majapahit ngawit runtuh utawi uug (mawit abad ka-16). Dalem Baturenggong kasengguh pinaka satru Islam miwah krajan Pasuruan miwah Mataram ring Jawa. Ida taler kauningin tur ngancan kaloktah ri kala Brahmana Nirartha rauh saking Jawa raris ngentegang madué prakanti becik sareng sang Raja miwah ngaryanin akéh susastra. Silih tunggil karyanyané kasurat ring warsa 1537. Punika mawinan prasida kauningin yéning Dalem Baturenggong taler urip ring masa sané sami.

Makebatné Krajanné 
Dalem Baturenggong kayun marabian sareng oka istriné Sri Juru, Raja Blambangan ring Jawa Kawin, sakéwanten putriné nénten kayun. Punika dados mawinan parajurit kautus ka Blambangan miwah ngawé Sri Juru mangda séda. Pianak Sri Juru rarud ka Pasuruan, ring segara Jawa kalér raris Blambangan dados praduén Gélgél. Selanturnyané Sumbawa kulon miwah Lombok taler prasida kadadosang wawengkon Gélgél. Dalem Baturenggong madué kalih pianak lanang, Dalem Bekung miwah Dalem Seganing, sané nitah sasampun sédané ajinnyané.

Lelintihan indik masa nitahné Dalem Baturenggong nénten prasida tureksa ring sumber kontémporér. Panulis Portugis Fernão Mendes Pinto (1509-1583) kémanten sané nyurat yéning Bali dados nusa sané nganut agama pagan ring sor Krajan Muslim Demak ring Jawa sakéwanten tilar ring 1546. Kaweruhan puniki minab nénten pastika sakéwanten sumber akéh saking anak Éropa ring wusan abad ka-16 miwah awit abad ka-17, ngraremang Gélgél sakadi makasami sakadi babad-babad Bali, miwah kocap yéning Gélgél matatang daweg runtuhné Majapahit (~1527) ngantos sapangrauh jadma Belanda ka Bali.(1597).

Pustaka 

Baturenggong
Baturenggong
Baturenggong
Dalem Bekung utawi Pamayun inggih punika raja Bali ring abad ka-16. Ida anggan wangsa raja sané mawit saking Kamaharajan Majapahit ring pulo Jawa, miwah nitah saking puri Gélgél.

Sekongkel miwah Palawan 
Sumber utama indik masa nitahné Dalem Bekung inggih punika Babad Dalem, babad saking abad ka-18. Dalem Bekung inggih punika putran raja Dalem Baturenggong, raja sané jaya ring rat. Dalem Bekung kadadosang raja ri kala ida kantun alit. Pamanné Déwa Anggungan meled dados raja miwah kasarengin olih bangsawan Batan Jeruk sané ngrampas Dalem Bekung miwah sametonné Seganing pinaka pangemongné. Batan Jeruk pramangkin arepin palawan ageng saking makasami bangsawan lianan raris kalih raja putra kaslametang. Batan Jeruk rarud raris kasédaang olih parajurit. Raris pasametonanné Batan Jeruk ngadegang Krajan Karangasem ring Bali wétan. Yéning Déwa Anggungan nénten kasédaang sakéwanten kaicalan kastanné pinaka Ksatria.  Lelintahan punika kirang-langkung dados ring warsa 1556-1558.

Dalem Bekung dados raja sané nénten mapikolih; punika mawinan bangsawan-bangsawan sampun nénten ngajinang miwah nyinggihang ida malih. Dalem Bekung ninggalang indik-indik negara ring Patih Agungé, Nginte.

Kaonyan olih Anak Jawa 
Nuju wusan urip Dalem Bekung, ida ngutus parajurit mangda nulungin Krajan Blambangan ring Jawa wétan sané kantun Hindu lawan Pasuruan, labuhan miwah krajan ring pasih kalér Jawa sakéwanten kakaonang miwah Jelantik sané dados murdané kasédaang. Malih ajebos sasampun kaonyanné punika Dalem Bekung taler séda. Wastannyané sajatinné pungkusan sané artiné "sané nénten madué pianak". Sasampun sédané Dalem Bekung, sametonné Seganing kadadosang raja.

Pustaka 

Dalem Bekung
Dalem Bekung
Raja Bali
Daluman wantah silih tunggil sanganan sané marupa ineman. Daluman akéh taler sané maosang Kedaluman. Daluman puniki kakaryanin antuk Don Daluman. Wénten makudang-kudang Don Daluman, wénten Don Daluman Kebo, Don Daluman Cina, Don Daluman Kayu. Don Daluman Kebo puniki rupannyané sakadi don basé, sakéwanten donnyané mabulu. Yéning anggén makarya daluman, katosan mejek, santukan donné katos tur tebel. Kénten taler risampuné mabejek, suéan kentel mangda dados daluman. Don Kedaluman Cina puniki donnyané alitan ring Don Kedaluman Kebo. Don Daluman Cina punika tipis, nénten mabulu, taler gelis pisan mlembung napi malih ring masan sabeh.

Don Kedaluman Kayu puniki donnyané sakadi Don Kedaluman Kebo, donnyané tebel, bunter, sakéwanten nénten mabulu. Don Daluman Kayu puniki witnyané matiosan sareng Don Daluman Kebo miwah Don Daluman Cina. Yéning jagi anggén daluman, Don Daluman kayu puniki taler gelisan dados, yéning bandingang sareng Don Daluman Kebo. Don Daluman Kayu mawit sakadi wit tiosan taler macarang, yéning Don Daluman Kebo miwah Don Daluman Cina witnyané malilit ring wit sané tiosan, nénten macarang kayu.

Daluman katahnyané dados inem-ineman ri kala masan endang utawi panes ngentak. Daluman kadagingin santen kelapa miwah gendis. Wénten taler sané makarya daluman kadagingin bijik utawi bluluk

Pustaka 

Daluman
Damaskus inggih punika ibukota saking Suriah. Kota Damaskus taler kabaosang pinaka genah sané pinih ageng sané wénten ring negara punika. Kota punika kasengguh kadadosang kota sané pinih tua santukan sampun sué tuuhnyané, nanging kantun akéh jadma sané meneng drika. Ngantos mangkin akéh krama sané wénten drika ngantos 3.67 yuta diri.

Pustaka

Damaskus
Danu Beratan (Bali: ᬤᬦᬸᬩ᭄ᬭᬢᬦ᭄) inggih punika danu sané magenah ring Bedugul, Désa Candikuning, Kecamatan Baturiti, Kabupatén Tabanan, Bali. Danu punika magenah ring sisi pinih kangin, ring madya kalih danu, inggih punika danu Tamblingan miwah danu Buyan.

Danu Beratan wénten ring jalan propinsi sané nyambungang Dénpasar-Singaraja tur nampek antuk Kebun Raya Éka Karya Bedugul. Puniki mawinan genah wisata puniki kaasub pisan ring para wisatawannyané sané jagi malancaran ka Bali.

Ring madya danu punika wénten Pura Ulun Danu Beratan sané marupa genah ngaturang bhakti ring Sang Hyang Déwi Danu sané ngicénin karahayuan.

Galéri

Pustaka 

Danu ring Bali
Dapdap (Latin: Erythrina variegata) inggih punika silih tunggil soroh taru-taruan. Punyan dapdapé madué akéh kawigunayan. Don dapdapé dados kaanggén loloh, tamba miwah kaanggén ring sarana upacara. Getahnyané dados kaanggén tamba untu sungkan miwah panas dalam. Kayun dapdapé dados kaanggén antuk sarana upacara.

Pustaka

Dapdap